rejauldu/bengali-wikipedia huggingface dataset:
মহেশপুর পৌরসভা বাংলাদেশের খুলনা বিভাগের ঝিনাইদহ জেলার মহেশপুর উপজেলার অন্তর্গত 'ক' শ্রেণির একটি পৌরসভা।   অবস্থান ও সীমানা  উত্তরে ফতেপুর ইউনিয়ন, এসবিকে ইউনিয়ন ও আজমপুর ইউনিয়ন, দক্ষিণে মান্দারবাড়ীয়া ইউনিয়ন ও নাটিমা ইউনিয়ন এবং পান্তাপাড়া ইউনিয়ন।   প্রশাসনিক এলাকা  ওয়ার্ডঃ ০৯টি  গ্রামঃ ১৬টি   আয়তন ও জনসংখ্যা  মোট আয়তনঃ ২১.৩৫ বর্গ কি.মি.  মোট জনসংখ্যাঃ ৩৪,৩০০ জন   শিক্ষার হার ও শিক্ষা প্রতিষ্ঠান  শিক্ষার হারঃ  শিক্ষা প্রতিষ্ঠানঃ  ১. শেখ হাসিনা পৌর মহিলা কলেজ।  ২.মহেশপুর সরকারি পাইলট উচ্চ বিদ্যালয়।  ৩. মহেশপুর পাইলট বালিকা বিদ্যালয়।  ৪. মহেশপুর পৌর ল্যাবরেটরী হাই স্কুল।  ৫. মহেশপুর পৌর সরকারি প্রাথমিক বিদ্যালয়।   জনপ্রতিনিধি  বর্তমান মেয়রঃ আব্দুর রশিদ খান   আরো দেখুন  মহেশপুর উপজেলা ঝিনাইদহ জেলা খুলনা বিভাগ   তথ্যসূত্র   বিষয়শ্রেণী:ঝিনাইদহ জেলার পৌরসভা
খানজাদা বা খান জাদেহ হল মুসলিম রাজপুত মেভের অন্তর্গত একটি সম্প্রদায়  এরা ভারতের উত্তর প্রদেশের আওয়াধ অঞ্চলে বসবাস করে। এই সম্প্রদায়টি রাজস্থানী খানজাদা রাজপুত মেভদের থেকে কিছুটা আলাদা।  এরা ওয়ালি-ই-মেওয়াত রাজা নাহের খানের বংশধর এবং জাদৌন গোত্রের একটি উপ-গোষ্ঠী। তারাও মুসলিম রাজপুত সম্প্রদায়ের অন্তর্গত। তারা নিজেদেরকে মুসলমান রাজপুত মেভ বলে উল্লেখ করে।  ১৯৪৭ সালে ভারত বিভাগের পর এই সম্প্রদায়ের অনেক সদস্য পাকিস্তানে চলে যায় ও সেখানে বসতি স্থাপন করে। People of India Uttar Pradesh Volume XLII Part One edited by A Hasan & J C Das pages 19 Manohar publications  ফার্সি ভাষায় খানজাদা শব্দের অর্থ খানের পুত্র বা রাজা। এর আক্ষরিক অর্থ রাজপুত শব্দের মতই, যার অর্থ সংস্কৃতে রাজার পুত্র। প্রতিটি খানজাদা বংশের নিজস্ব ঐতিহ্য রয়েছে । তারা কখন ইসলাম গ্রহণ করেছিল সেই সকল তথ্যের কথাও জানা যায়।  উনিশ শতকের মাঝামাঝি থেকে, খানজাদা শব্দের মাধ্যমে সেই সমস্ত রাজপুত গোষ্ঠীকে বোঝানো হত যারা আওধ এবং পার্শ্ববর্তী বেনারস অঞ্চলে বসবাস করত এবং ইসলাম ধর্ম গ্রহণ করেছিল। রংহার শব্দের  মাধ্যমে পশ্চিম উত্তর প্রদেশের যেকোনো মুসলিম রাজপুতকে বোঝায়। সেইরকমই খানজাদা শব্দের মাধ্যমে এখন পূর্ব উত্তর প্রদেশের যে কোনো মুসলিম রাজপুত গোষ্ঠীকে বর্ণনা করতে ব্যবহৃত হয়। অর্থাত এই দুই শব্দের মাধ্যমে এই দুই জনজাতির আঞ্চলিক শ্রেনীবিন্যাস হয়। এছাড়াও, গাজীপুর জেলার মুসলিম ভূমিহারও খানজাদা শ্রেণীর অন্তর্ভুক্ত। pages 40-41 in Muslim Caste in Uttar Pradesh: A Study of Culture Contact by Ghaus Ansari. Ethnographic and Folk Culture Society, 1960  উত্তর আওয়াধের দক্ষিণ-পূর্বে, মোটামুটিভাবে বারাবাঙ্কি জেলা থেকে উত্তর পশ্চিমে লখিমপুর খেরি জেলার কিছু স্থান নিয়ে গঠিত একটি অঞ্চল আছে যেখানে খানজাদাদের বসবাস। তারা ইসলাম ধর্মের সমস্ত নিয়মকানুন মেনে কিছু সামান্য ভিন্ন ধর্মীয় আচার ও রীতি অনুসরণ করেছেন। বারাবাঙ্কি জেলার রাইসেনঘাট তহসিলের চৌহান খানজাদা গ্রামের একটি সাম্প্রতিক গবেষণায় দেখা গেছে যে এই বিশেষ সম্প্রদায়টি তাদের প্রতিবেশী পাঠান সম্প্রদায়ের সাথে দৃঢ়ভাবে সম্পর্কি‌ত এবং দুটি গোষ্ঠীর মধ্যে ক্রমবর্ধমান আন্তঃবিবাহ ছিল। এই অঞ্চলে তাদের অর্থনৈতিক অবস্থা ক্ষতিগ্রস্ত হয়েছে, বিশেষ করে শ্রাবস্তী ও বলরামপুর জেলায় তাদের খামারের আকার হ্রাস পাচ্ছে। অনেকেই এখন প্রকৃতপক্ষে ভূমিহীন কৃষি শ্রমিক। Family, kinship and marriage among Muslims in India / edited by Imtiaz Ahmad   খানজাদারা জমিদারি প্রথার বিলুপ্তির কারণে ক্ষতিগ্রস্ত হয়েছে। তারা অনেকেই এখন নিঃস্ব। বিশেষ করে বলরামপুর, গোন্ডা এবং বাহরাইচের লোকেরা এখন কেবল কৃষি শ্রমিক। সম্প্রদায়টির ধার্মিক রীতিনীতিরও কিছু পরিবর্তন এসেছে। এখন সম্প্রদায়ের সংখ্যাগরিষ্ঠরা সুন্নি ও সংখ্যালঘু এবং প্রাক্তন তালুকদার পরিবারগুলি শিয়া মুসলমান। তাদের অনেক গ্রামীন মাদ্রাসা রয়েছে। মাদ্রাসাগুলি উর্দু ভাষার বৃদ্ধিকে সহজতর করেছে।   তথ্যসূত্র   বিষয়শ্রেণী:বিহারের মুসলিম সম্প্রদায় বিষয়শ্রেণী:উত্তরপ্রদেশের মুসলিম সম্প্রদায় বিষয়শ্রেণী:রাজপুত বংশ বিষয়শ্রেণী:মুহাজির সম্প্রদায় বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:রাজস্থানের রাজপুত বংশ বিষয়শ্রেণী:উত্তরপ্রদেশের রাজপুত বংশ
পাগলাগারদ দাবা এক ভিন্ন ধরনের দাবা খেলা বিশেষ।   নিয়ম  thumb|250px|১. N@e7+ Kh8২. Bxg7#  পাগলাগারদ দাবায় সাধারণ দাবার সকল নিয়ম প্রযোজ্য। কিন্তু তাঁর সঙ্গে অবতরণ নামে এক অতিরিক্ত নিয়ম যোগ করা আছে। এই নিয়ম অনুযায়ী কোন উচ্ছেদ হওয়া গুটি রং বা দল পরিবর্তন করে বিপক্ষের সংরক্ষণে চলে যায়। খেলার যে কোন মুহুর্তে সেই খেলোয়াড় দান না দিয়ে গুটিটিকে আবার বোর্ডে নিজের পক্ষে কোন খালি ঘরে 'অবতরণ' করায়। কিন্তু বোড়েকে প্রথম ও অষ্টম সারিতে অবতরণ করানো যায় না। সাধারণ দাবায় যে কিস্তিতে কিস্তিমাত করা যায়, এই নিয়মে রাজা ও রাজাকে আক্রমণকারী গুটির মাঝে উচ্ছেদ হওয়া গুটিকে বৈধ অবতরণ ঘটিয়ে এই দাবায় তা আটকানো যায়।http://www.freechess.org/Help/HelpFiles/crazyhouse.html আবার উপযুক্ত জায়গায় অবতরণ ঘটিয়ে আকস্মিকভাবে কিস্তিমাত করা যায়। কোন বোড়ের উত্তরণ ঘটার পর তার উচ্ছেদ ঘটলে তাকে বোড়ে হিসেবে উতরণ করাতে হয়।   কৌশল   পাগলাগারদ দাবায় মন্ত্রী, নৌকা ও গজের চেয়ে বোড়ে ও ঘোড়ার গুরুত্ব বেশি। যদি প্রথম তিনটি গুটির মধ্যে যে কোন একটি দুই তিন ঘর দূর থেকে রাজাকে কিস্তি দেয়, তখন বোড়েকে রাজার পাশের ঘরে অবতরণ ঘটিয়ে ভালোভাবে প্রতিরক্ষা করা যায়। অপরদিকে ঘোড়াকে কিস্তি দেওয়া থেকে কোনো গুটি আটকাতে পারে না বলে আক্রমণে ের গুরুত্ব অনেক বেশি। এই খেলায় বোড়েকে শত্রুশিবিরের গভীরে অবতরণ ঘটিয়ে দিলে এই গুটি কিস্তি দিতে বিপজ্জনক ভূমিকা পালন করে।   তথ্যসূত্র    বহিঃসংযোগ   Crazyhouse by Fergus Duniho, The Chess Variant Pages  Scidb a chess database supporting Crazyhouse  বিষয়শ্রেণী:ক্রীড়া বিষয়শ্রেণী:দাবা
The globe: parameter specifies the planet, dwarf planet, asteroid, or natural satellite upon which the coordinates reside.  Apart from earth (the default), recognized values are: mercury, venus, moon, mars, phobos, deimos, ceres, vesta, ganymede, callisto, io, europa, mimas, enceladus, tethys, dione, rhea, titan, hyperion, iapetus, phoebe, miranda, ariel, umbriel, titania, oberon, triton, and pluto.  + Samples Subject G Markup Result Kittu Crater ganymede {{coord|0.4|N|334.6|W|globe:ganymede}}  Viking 2 lander mars {{coord|48.269|N|225.990|W|globe:mars}}  Mozart Crater mercury {{coord|8|N|190.5|W|globe:mercury}}  Apollo 11 lander moon {{coord|0|40|26.69|N|23|28|22.69|E|globe:moon}}  Ksa Crater titan {{coord|14.0|N|65.4|W|globe:titan}}  Venera 13 lander venus {{coord|7.5|S|303|E|globe:venus}}  Stickney Crater phobos {{coord|1|N|49|W|globe:phobos}}   For globes other than Earth,  does not assume a specific reference system (in contrast with Earth's WGS84).  Since the template defaults to east longitude, the |W| direction must be specified for globes that measure longitude westward.  At the present time, only limited mapping is available for Mars and the Moon and none for other extraterrestrial bodies.  For celestial coordinates, use  instead.  Category:WikiProject Geographical coordinates
অধ্যয়ন সুমন (হিন্দি: अध्ययन सुमन, জন্ম: ১৩ জানুয়ারি, ১৯৮৮) হলেন একজন ভারতীয় অভিনেতা। তিনি বলিউড অভিনেতা শেখর সুমন ও তার স্ত্রী অলকা সুমনের একমাত্র ছেলে। হাল–এ–দিল চলচ্চিত্রে অভিনয়ের মাধ্যমে অধ্যয়ন বলিউড চলচ্চিত্র শিল্পে পদার্পণ করেন।   কর্মজীবন  কুমার মঙ্গতের হাল-এ-দিল ছবিতে অভিনয়ের মাধ্যমে অধ্যয়নের কর্মজীবনের সূত্রপাত ঘটে। এরপর তিনি অভিনয় করেন মোহিত সূরি পরিচালিত ও মুকেশ ভট্ট প্রযোজিত রাজ – দ্য মিস্ট্রি কন্টিনিউজ ছবিতে। ছবিটি বক্স অফিসে বিরাট সাফল্যের মুখ দেখে। তার অভিনীত তৃতীয় ছবিটি ছিল জশন। মুকেশ ভট্ট প্রযোজিত এই ছবিতে তার অভিনয় বিশেষ প্রশংসা অর্জন করেছিল। এই ছবিটিও বাণিজ্যিকভাবে সাফল্য অর্জন করে।  ২০১৪ সালে অধ্যয়ন তার বাবা শেখর সুমন পরিচালিত প্রথম ছবি রোম্যান্টিক মেডিক্যাল থ্রিলার হার্টলেস-এ অভিনয় করেন।   চলচ্চিত্র তালিকা  +সূত্র  চিহ্নিত ছবিগুলি এখনও মুক্তি পায়নি  বছর নাম চরিত্র দ্রষ্টব্য ২০০৮ হাল-এ-দিল রোহিত ফিল্মফেয়ার পুরস্কার (শ্রেষ্ঠ নবাগত অভিনেতা) ও স্টারডাস্ট পুরস্কারের (শ্রেষ্ঠ নবাগত অভিনেতা) জন্য মনোনীত ২০০৯ রাজ – দ্য মিস্ট্রি কন্টিনিউজ যশ ২০১০ যশন আকাশ ২০১৩ দেহরাদুন ডায়রী আকাশ শর্মা ২০১৩ হিম্মতওয়ালা শক্তি ২০১৪ হার্টলেস আদিত্য সিং ২০১৫ লখনউই ইশক প্রেম ২০১৬ ইশক ক্লিক আদিত্য বর্ধন    তথ্যসূত্র    বহিঃসংযোগ       Bollywood Hungama Profile    বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় কণ্ঠাভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:জীবিত ব্যক্তি বিষয়শ্রেণী:মুম্বইয়ের অভিনেতা বিষয়শ্রেণী:১৯৮৮-এ জন্ম
হারুনা সুবুগা একজন উগান্ডীয় দাবাড়ু।   দাবা ক্যারিয়ার  সুবুগা ১৪ বছর বয়সে দাবা খেলা শুরু করেন। এলিজা ইমোজং ছিলেন তার প্রশিক্ষক।  ২০১১ সালে, তিনি জুনিয়র চ্যাম্পিয়নশিপ এবং উগান্ডা জাতীয় চ্যাম্পিয়নশিপ জিতেছিলেন, একমাত্র উগান্ডার খেলোয়াড় হিসেবে এই কৃতিত্ব অর্জন করেছিলেন।  ফেব্রুয়ারী ২০১৮ সালে, তিনি সেন্ট লুই চেস ওপেনে অংশগ্রহণ করেন এবং মিশেল জিয়ালর, সের্গেই প্রকোপিয়েভ এবং টিমোথি কেটকে এগিয়ে রেখে বয়স্ক বিভাগে জিতেছিলেন।  সুবুগা ২০২৩ দাবা বিশ্বকাপে খেলতে সক্ষম হয়েছিল আজারবাইজানে যাওয়ার জন্য তার প্রয়োজনীয় অতিরিক্ত তহবিল পাওয়ার পরে। আর্থার সেগওয়ানির পর তিনি দ্বিতীয় উগান্ডীয় যিনি দাবা বিশ্বকাপে অংশগ্রহণ করেন। ইভেন্টে অংশগ্রহণের মাধ্যমে আরও দুটি আইএম নর্ম অর্জন করে আন্তর্জাতিক মাস্টার হওয়ার লক্ষ্য ছিল তার। ইভেন্টে, তিনি প্রথম রাউন্ডে জুলেস মুসার্ডের কাছে পরাজিত হন।   তথ্যসূত্র    বহিঃসংযোগ      বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:উগান্ডীয় দাবাড়ু বিষয়শ্রেণী:দাবা ফিদে মাস্টার
স্টার্করা ল্যানিস্টারদের বিরুদ্ধে যুদ্ধ ঘোষণা করে, নেডের বড় ছেলে রব বিজয় লাভ করেন এবং জেমি ল্যানিস্টারকে বন্দী করে রাখেন। তার মা ক্যাটলিন তার মেয়ে সানসা এবং আরয়ার মুক্তির জন্য গোপনভাবে জেইমিকে মুক্ত করেন। সানসা প্রতিনিয়ত রাজা জোফ্রি কর্তৃক দুর্ব্যবহারের শিকার হন, আরিয়া ছদ্মবেশে হেরেনহালের ল্যানিস্টার বাহিনী থেকে রহস্যময়ী পুরুষ জ্যাকেন হগারের সাহায্যে পালিয়ে যায়। থিওন গ্রেজয় বিশ্বাসঘাতকতা করে স্টার্কদের পূর্বপুরুষের বাড়ি উইন্টারফেল নিজের নিয়ন্ত্রণে নেয়, যদিও ব্র্যান এবং তার ছোট ভাই রিকন পালাতে সক্ষম হন। এদিকে, মৃত রাজা রবার্টের দুই ভাই স্ট্যানিস এবং রেনলি বারাথিওন নিজেদের জন্য সিংহাসন দাবি করেন। লাইট অফ লর্ডের পূজারী মেলিসান্ড্রে একটি ভবিষ্যদ্বাণী ঘোষণা করেছিলেন। স্ট্যানিস রেনলিকে হত্যা করেছিলেন এবং কিংস ল্যান্ডিং আক্রমণ করেছিলেন, রাজা ও রানী সার্সেইয়ের ছোট ভাই টিরিয়ন ল্যানিস্টারের নেতৃত্বে প্রতিরক্ষা ব্যবস্থা গড়ে তোলা হয়। মহাপ্রাচীরের ওপারে, জন স্নো এবং তার সহকর্মী রেঞ্জার কোহরিন হাফ্হ্যান্ডকে ওয়াইল্ডলিং কর্তৃক বন্দী হন। যখন নাইট ওয়াচ এর অন্যান্য সদস্যরা হোয়াইট ওয়াকার্সের সেনাবাহিনী এবং তাদের পুনর্নির্মিত মৃতদেহগুলির আক্রমনের শিকার হয়। এসোস মহাদেশে, ডেনেরিস ও তার সহযোগী কার্থে আশ্রয় খুঁজে পায়। আশ্রয়দাতাদের কয়েকজন তার ড্রাগন চুরি করতে চেষ্টা করে ব্যর্থ হয়, এবং ডেনেরিস কার্থ শহর ত্যাগ করেন।   বহিঃসংযোগ     – প্রাতিষ্ঠানিক যুক্তরাষ্ট্রের ওয়েবসাইট   – প্রাতিষ্ঠানিক যুক্তরাজ্যের ওয়েবসাইট  Game of Thrones – The Viewers Guide on HBO.com  Making Game of Thrones on HBO.com
ট্রেভর ভিক্টর নরম্যান "টিম" ফোর্টস্কু, সিবিই (২৮ আগস্ট ১৯১৬ - ২৯ সেপ্টেম্বর ২০০৮), ছিলেন একজন ব্রিটিশ রাজনীতিবিদ। তিনি ১৯৬৬ থেকে ১৯৭৪ সাল পর্যন্ত লিভারপুল গারস্টনের জন্য রক্ষণশীল সংসদ সদস্য (এমপি) ছিলেন   রাজনৈতিক পেশা  ১৯৬৬ সালের সাধারণ নির্বাচনে ফোর্টসকিউ প্রথম সংসদে নির্বাচিত হন। তিনি ১৯৭০ সালের সাধারণ নির্বাচনে পুনঃনির্বাচিত হন এবং, ফ্রান্সিস পিমের অধীনে সহকারী হুইপ হিসাবে এডওয়ার্ড হিথ কর্তৃক নিযুক্ত হয়ে, ১৯৭১ থেকে ১৯৭৩ সালের সেপ্টেম্বরে পদত্যাগ না করা পর্যন্ত তিনি একজন সিনিয়র হুইপ, লর্ড কমিশনার অফ ট্রেজারির দায়িত্ব পালন করেন। ১৯৭৪ সালের ফেব্রুয়ারির সাধারণ নির্বাচনে তিনি কমন্স থেকে অবসর নেন যেখানে লেবার প্রার্থী নির্বাচিত হন।   মৃত্যু  ফোর্টস্কু ২০০৮ সালে ৯২ বছর বয়সে মারা যান।   তথ্যসূত্র   বিষয়শ্রেণী:কিংস কলেজ, কেমব্রিজের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:২০০৮-এ মৃত্যু বিষয়শ্রেণী:১৯১৬-এ জন্ম বিষয়শ্রেণী:লিভারপুলের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:ফোর্টস্কু পরিবার
ইয়াকুজা (জাপানি ভাষায়: হিরাগানা やくざ, কাতাকানা ヤクザ), ( অর্থ চরম পথ, নামেও পরিচিত), হল জাপানের আন্তর্জাতিক সংগঠিত অপরাধ সিন্ডিকেটের সদসদের একটি সংগঠন। জাপানী পুলিশ এবং মিডিয়া, পুলিশের অনুরোধে তাদেরকে বোরিওকুডাং (暴力団, "উগ্রবাদী দল") বলে ডাকে। ইয়াকুজারা নিজেদেরকে ডাকে নিনকিইও দান্তাই (任侠団体 অথবা 仁侠団体), "সাহসী সংগঠন" বলে ডাকে। ইয়াকুজা শব্দটির বাংলা সমার্থক শব্দ হলো গুন্ডা, অর্থাৎ এমন এক ব্যক্তি যিনি মাফিয়াদের মত অপরাধী সংগঠনের সাথে জড়িত। ইয়াকুজারা তাঁদের কঠোর আচরণবিধি, জায়গীর ধরনের সুসংগঠিত সাংগঠনিক কাঠামো এবং ইউবিটসুমে বা বাম হাতের কনিষ্ঠা আঙ্গুল কেটে ফেলার মত অপ্রচলিত আচার অনুষ্ঠানের জন্য পরিচিত। এই দলটির সদস্যদের সংবাদমাধ্যমে অধিকাংশ সময় ফুন্ডুশি (জাপানী অন্তর্বাস), কিমোনো (জাপানী পোশাক) অথবা সাম্প্রতিক সময়ে পশ্চিমা ধাঁচের স্যুট পরিহিত অবস্থায়, ঘন উল্কি করা শরীরে উপস্থাপন করা হয়। এই দলটিকে এখনও "সবচেয়ে পরিশীলিত এবং ধনী অপরাধী সংগঠন" হিসাবে বিবেচনা করা হয়।  সবচেয়ে ভাল সময়ে ইয়াকুজারা জাপানী গণমাধ্যমে একটা বড় অবস্থান ধারণ করে রেখেছিল এবং তাঁরা আন্তর্জাতিকভাবেও কাজ করত। ১৯৬০ সালে তাদের সবচেয়ে ভাল সময়ে পুলিশের তথ্যমতে আনুমানিক ২,০০,০০০ সদস্য ইয়াকুজার সাথে জড়িত ছিল বলে ধারণা করা হয়। তবে জাপানের বাজারে সুযোগ কমে যাওয়ায় এবং বেশ কিছু সামাজিক ও আইনি পরিবর্তনের কারণে ইয়াকুজাতে যোগ দেওয়ার আগ্রহ কমে গেছে ফলে এই সংখ্যা অনেকটাই কমে গেছে। ইয়াকুজারা এখনও নিয়মিত অপরাধমূলক কার্যক্রমে লিপ্ত হয় এবং অনেক জাপানী নাগরিক এই সকল ব্যক্তিদের দ্বারা ক্ষতিগ্রস্ত হবার ভয়ে থাকেন। বর্তমানে জাপানে ইয়াকুজার সদস্যপদ প্রাপ্তির ক্ষেত্রে কোন ধরনের কঠোর আইনের অস্তিত্ব নেই তবে জাপান সরকার এমন অনেক আইন পাশ করেছে যেসব আইন অপরাধমূলক কার্যকলাপে বাঁধা দেয় এবং দায়বদ্ধতা বৃদ্ধি করে।   ইতিহাস  যদিও ইয়াকুজার উদ্ভবের বিষয়টি সম্পূর্ণ পরিষ্কার নয়, তবুও একে ১৭শ খ্রিষ্টাব্দতে এডো সময়কালে চিহ্নিত করা হয়েছে। জাপান, এই সময় একটানা যুদ্ধের পরে, তোকুগাওয়া শোগুনাতে আমলে একটি রাজনৈতিক এবং সামাজিক নিশ্চিত অবস্থায় পৌছায়। এই সত্ত্বেও, অনেক সামুরাই, যারা এই পর্যন্ত তাদের ভূমিকা পালন করে এসেছে তারা আমলাতান্ত্রিক পদ্ধতিতে নিজেদেরকে খাপ খাইয়ে নিতে পারেনি। তারা নিজেদেরকে সমাজ দ্বারা প্রান্তি অনুভব করতে থাকে। তখন তারা একটি ছোট দল তৈরি করে নাম দিল "হাতামোতোইয়াককো" এবং সিদ্ধান্ত নিল জনগণদেরকে নিপীড়ন কারার। এইটি অনেক ইয়াকুজা দ্বারা বিবেচিত হয়ে থাকে। কিছু তত্ত্ব সমূহও রয়েছে যা নিনজাদের জড়িয়ে থাকার ইঙ্গিত করে।   তথ্যসূত্র   বিষয়শ্রেণী:জাপানি মাফিয়া বিষয়শ্রেণী:জাপানের সংস্কৃতি বিষয়শ্রেণী:জাপানি উপসংস্কৃতি
২০২৪ ওমান ত্রিদেশীয় সিরিজ ছিল ২০২৪–২০২৬ পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ৮ম পর্ব যা ২০২৪ সালের নভেম্বর মাসে ওমানে অনুষ্ঠিত হয়। সিরিজটি ছিল ওমান, নেদারল্যান্ডস ও সংযুক্ত আরব আমিরাতের অংশগ্রহণে অনুষ্ঠিত একটি ত্রিদেশীয় সিরিজ। সিরিজটির ম্যাচসমূহ একদিনের আন্তর্জাতিক (ODI) হিসেবে খেলা হয়।  লিগ ২-এর সিরিজটির পর ওমান ও নেদারল্যান্ডস একটি তিন ম্যাচের দ্বিপাক্ষিক টোয়েন্টি২০ আন্তর্জাতিক (T20I) সিরিজে অংশ নেয়। সিরিজে নেদারল্যান্ডস ২–১ ব্যবধানে জয়লাভ করে।  বিশ্বকাপ লিগ ২ সিরিজ  দলীয় সদস্য  জতিন্দর সিং (অধি.) (উই.)  আমির কলিম  আশীষ ওডেদরা  ওয়াসিম আলি  করণ সোনাবলে  জয় ওডেদরা  বুক্কপট্‌নম সিদ্ধার্থ প্রসাদ  মুজাহির রাজা  মুনিস আনসারি  মোহাম্মদ নাদিম  শাকিল আহমেদ  সন্দীপ গৌড়  সময় শ্রীবাস্তব  সুফিয়ান মাহমুদ  হাম্মাদ মির্জা (উই.) স্কট এডওয়ার্ডস (অধি.) (উই.)  আর্যন দত্ত  কলিন আকেরমান  কাইল ক্লাইন  টিম ফন ডের গুখটেন  তেজ নিডমানুরু  নোয়া ক্রুস (উই.)  পল ফন মেকারেন  বাস ডে লেডা  বিক্রমজিত সিং (উই.)  ভিভিয়ান কিংমা  মাইকেল লেভিট  ম্যাক্স ও'ডাউড  রায়ান ক্লাইন  রুলফ ফন ডের মেরভা  শারিজ আহমেদ রাহুল চোপড়া (অধি.) (উই.)  আয়ান আফজাল খান  আর্যাংশ শর্মা (উই.)  আলি আমির নাসির  উমিদ শাফি রহমান  জুনায়েদ সিদ্দিকি  তানিশ সুরি (উই.)  ধ্রুব পরাশর  বাসিল বিন আব্দুল হামিদ  বিষ্ণু সুকুমারন  বৃত্য অরবিন্দ (উই.)  মোহাম্মদ ওয়াসিম  মোহাম্মদ জাওয়াদউল্লাহ  মোহাম্মদ ফারুক  রাহুল ভাটিয়া সিরিজের শেষ ম্যাচের আগে নেদারল্যান্ডস দলে তেজ নিডমানুরুকে যোগ করা হয়।  সূচি ১ম একদিনের আন্তর্জাতিক  ২য় একদিনের আন্তর্জাতিক  ৩য় একদিনের আন্তর্জাতিক  ৪র্থ একদিনের আন্তর্জাতিক  ৫ম একদিনের আন্তর্জাতিক  ৬ষ্ঠ একদিনের আন্তর্জাতিক  দ্বিপাক্ষিক সিরিজ  দলীয় সদস্য  জতিন্দর সিং (অধি.) (উই.)  আমির কলিম  আশীষ ওডেদরা  ওয়াসিম আলি  জয় ওডেদরা  বুক্কপট্‌নম সিদ্ধার্থ প্রসাদ  মুজাহির রাজা  মেহরান খান  মোহাম্মদ নাদিম  শাকিল আহমেদ  সন্দীপ গৌড়  সময় শ্রীবাস্তব  সুফিয়ান মাহমুদ  হাম্মাদ মির্জা (উই.) স্কট এডওয়ার্ডস (অধি.) (উই.)  আর্যন দত্ত  কলিন আকেরমান  কাইল ক্লাইন  টিম ফন ডের গুখটেন  তেজ নিডমানুরু  নোয়া ক্রুস (উই.)  পল ফন মেকারেন  বাস ডে লেডা  বিক্রমজিত সিং (উই.)  ভিভিয়ান কিংমা  মাইকেল লেভিট  ম্যাক্স ও'ডাউড  রায়ান ক্লাইন  রুলফ ফন ডের মেরভা  শারিজ আহমেদ সিরিজ শুরুর আগে চোটের কারণে রায়ান ক্লাইন নেদারল্যান্ডস দল থেকে ছিটকে যান।  টোয়েন্টি২০ আন্তর্জাতিক সিরিজ ১ম টোয়েন্টি২০ আন্তর্জাতিক  ২য় টোয়েন্টি২০ আন্তর্জাতিক  ৩য় টোয়েন্টি২০ আন্তর্জাতিক  তথ্যসূত্র  বহিঃসংযোগ  ইএসপিএনক্রিকইনফোতে বিশ্বকাপ লিগ ২ টুর্নামেন্টের প্রধান পাতা   ইএসপিএনক্রিকইনফোতে দ্বিপাক্ষিক সিরিজের প্রধান পাতা   বিষয়শ্রেণী:২০২৪–২৫-এ আন্তর্জাতিক ক্রিকেট প্রতিযোগিতা ০৮ বিষয়শ্রেণী:২০২৪-এ ওমানি ক্রিকেট বিষয়শ্রেণী:২০২৪-এ ওলন্দাজ ক্রিকেট বিষয়শ্রেণী:২০২৪-এ আমিরাতি ক্রিকেট
left|100px|লাল খড়িতে ১৫১২-১৫১৫ খ্রীস্টাব্দের মধ্যে আঁকা  লিওনার্দোর আত্মপ্রতিকৃতি লিওনার্দো দা ভিঞ্চি (ইতালীয় Leonardo da Vinci লেওনার্দো দা ভিঞ্চি, পূর্ণ নাম Leonardo di ser Piero da Vinci লেওনার্দো দি সের পিয়েরো দা ভিঞ্চি) (এপ্রিল ১৫, ১৪৫২ - মে ২, ১৫১৯) ইতালীয় রেনেসাঁসের কালজয়ী চিত্রশিল্পী । অবশ্য বহুমুখী প্রতিভাধর লিওনার্দো দা ভিঞ্চির অন্যান্য পরিচয়ও সুবিদিত ভাস্কর, স্হপতি, সংগীতজ্ঞ, সমরযন্ত্রশিল্পী এবং বিংশ শতাব্দীর বহু বৈজ্ঞানিক আবিষ্কারের নেপথ্য জনক । লিওনার্দো দ্য ভিঞ্চির জন্ম ফ্লোরেন্সের অদূরবতী ভিঞ্চী নগরের এক গ্রামে,১৪৫২ সালের  ১৫শে এপ্রিল । তাঁর বিখ্যাত শিল্পকর্ম গুলোর মধ্যে মোনালিসা,দ্য লাস্ট সাপার অন্যতম। তাঁর শৈল্পিক মেধার বিকাশ ঘটে খুব অল্প বয়সেই । আনুমানিক ১৪৬৯ সালে রেনেসাঁসের অপর বিশিষ্ট শিল্পী ও ভাস্কর আন্দ্রেয়া ভেরোচ্চিয়োর কাছে ছবি আঁকায় ভিঞ্চির শিক্ষানবিশ জীবনের সূচনা।এই শিক্ষাগুরুর অধীনেই তিনি ১৪৭৬ সাল পর্যন্ত বিভিন্ন বিষয়ে,বিশেষত চিত্রাঙ্কনে বিশেষ দক্ষতা অর্জন করেন।১৪৭২ সালে তিনি চিত্রশিল্পীদের গীল্ডে ভর্তি হন এবং এই সময় থেকেই তাঁর চিত্রকর জীবনের সূচনা হয়।  ... আরও জানুন  Photo credit:Turin, Royal Library (inv.no. 15571) Source:www.vivoscuola.it : Home : Pic
স্যার উইলিয়াম র‍্যামজি (২ অক্টোবর ১৮৫২ - ২৩ জুলাই ১৯১৬) ছিলেন একজন স্কটীয় রসায়নবিদ। তিনি নিষ্ক্রিয় গ্যাস আবিষ্কারের জন্য বিখ্যাত। তিনি ১৯০৪ সালে রসায়নে নোবেল পুরস্কার লাভ করেন। ঐ একই বছর আর্গন নামক নিষ্ক্রিয় গ্যাসটি আবিষ্কারের জন্য তার সহকর্মী লর্ড রেলি পদার্থবিজ্ঞানে নোবেল পুরস্কার লাভ করেছিলেন।নোবেল পুরস্কার তথ্যতীর্‌থে প্রদত্ত জীবনী তার আর্গন, হিলিয়াম, নিয়ন, ক্রিপ্টন পৃথকীকরণের কাজের ফলে পর্যায় সারণীতে একটি নতুন পরিচ্ছেদ যুক্ত হয়।   প্রারম্ভিক জীবন  র‍্যামজি ১৮৫২ সালের ২রা অক্টোবর স্কটল্যান্ডের গ্লাসগো শহরের ২নং ক্লিফটন স্ট্রিটে জন্মগ্রহণ করেন।Glasgow Post Office Directory 1852 তার পিতা উইলিয়াম সি র‍্যামজি ছিলেন একজন পুরপ্রকৌশলী এবং মাতা ক্যাথরিন রবার্টসন। তারা ২নং ক্লিফটন স্ট্রিটে একটি তিনতলা বাড়িতে বসবাস করতেন। তার কৈশোরে তারা হিলিহেড জেলার ১নং ওকভেল প্লেসে চলে যান।Glasgow Post Office Directory 1860 তিনি ভূতাত্ত্বিক স্যার অ্যান্ড্রু র‍্যামজির ভাইপো।   কর্মজীবন  ১৮৮৭ সালে তিনি ইউনিভার্সিটি কলেজ লন্ডনে (UCL) রসায়ন বিভাগের চেয়ারম্যান হিসেবে আলেকজান্ডার উইলিয়ামসনের স্থলাভিষিক্ত হন।   ব্যক্তিগত জীবন  1881 সালে রামসে জর্জ স্টিভেনসন বুকাননের মেয়ে মার্গারেট জনস্টোন মার্শাল কে বিয়ে করেছিলেন। তাদের একটি মেয়ে ছিল, ক্যাথরিন এলিজাবেথ (এলস্কা) এবং একটি পুত্র, উইলিয়াম জর্জ, যিনি ৪০ বছর বয়সে মারা যান।   অবদান  থাম্ব|কর্মরত র‍্যামজি   তথ্যসূত্র    বহিঃসংযোগ    নোবেল পুরস্কারের ওয়েবসাইটে Nobel Lecture  The Rare Gases of the Atmosphere  নোবেল পুরস্কারের ওয়েবসাইটে জীবনী   বিষয়শ্রেণী:১৮৫২-এ জন্ম বিষয়শ্রেণী:১৯১৬-এ মৃত্যু বিষয়শ্রেণী:স্কটীয় রসায়নবিদ বিষয়শ্রেণী:ব্রিটিশ রসায়নবিদ বিষয়শ্রেণী:নোবেল বিজয়ী রসায়নবিদ বিষয়শ্রেণী:মৌলিক পদার্থের আবিষ্কারক বিষয়শ্রেণী:ব্রিস্টল বিশ্ববিদ্যালয়ের শিক্ষক বিষয়শ্রেণী:ইউনিভার্সিটি কলেজ লন্ডনের শিক্ষক বিষয়শ্রেণী:এলিয়ট ক্রেসন পদক বিজয়ী বিষয়শ্রেণী:ব্রিটিশ নোবেল বিজয়ী বিষয়শ্রেণী:রাসায়নিক মৌল আবিষ্কারক বিষয়শ্রেণী:রয়েল সোসাইটির সভ্য বিষয়শ্রেণী:শিল্প গ্যাস বিষয়শ্রেণী:নিষ্ক্রিয় গ্যাস বিষয়শ্রেণী:স্কটীয় নোবেল বিজয়ী বিষয়শ্রেণী:মাতেউচি পদক বিজয়ী বিষয়শ্রেণী:টুবিঙেন বিশ্ববিদ্যালয়ের প্রাক্তন শিক্ষার্থী বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
সৈয়দ আবদুস সুলতান পূর্ব পাকিস্তানের প্রতিনিধি হিসেবে পাকিস্তানের তৃতীয় জাতীয় পরিষদের সদস্য ছিলেন। তিনি যুক্তরাজ্যে বাংলাদেশের হাইকমিশনার ছিলেন।   কর্মজীবন  সুলতান ছিলেন ময়মনসিংহ-৫ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য।  সুলতান ১৯৭০ এর দশকের শুরুতে যুক্তরাজ্যে বাংলাদেশের হাইকমিশনার হিসেবে দায়িত্ব পালন করেন। ১৯৭৫ সালের ২২ জুলাই তিনি লিবিয়ায় বাংলাদেশের রাষ্ট্রদূত নিযুক্ত হন।   তথ্যসূত্র   বিষয়শ্রেণী:যুক্তরাজ্যে বাংলাদেশের হাই কমিশনার বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫
এয়ার ভাইস মার্শাল মমতাজ উদ্দিন আহমেদ (২০ ডিসেম্বর ১৯৪১ – ২২ সেপ্টেম্বর ২০১৯) বাংলাদেশ বিমান বাহিনীর সাবেক প্রধান।  দিনাজপুর জেলার কসবাতে জন্ম ২০ ডিসেম্বর ১৯৪৪ সালে। ১৯৬৫ সালের ভারত-পাকিস্তান যুদ্ধে সক্রিয় অংশগ্রহণ করে সাহসীতার সাথে যুদ্ধ করেন।   কর্মজীবন  মমতাজ উদ্দিন আহমেদ ১৯৬৩ সালে পাইলট হিসেবে পাকিস্তান বিমান বাহিনীর ২৩ স্কোয়াড্রন হিসেবে তার কর্মজীবন শুরু করেন। তিনি ১৯৬৫ সালের ভারত-পাকিস্তান যুদ্ধে সক্রিয় অংশগ্রহণ করে সাহসীতার সাথে যুদ্ধ করেন। তিনি মুক্তিযুদ্ধের সময় সারগোধা এয়ারবেসে স্কোয়াড্রন লিডার ছিলেন এবং ১৯৭৪ সাল পর্যন্ত পাকিস্তানে যুদ্ধাবন্দি হিসাবে আটক ছিলেন।  বিএএফ-তে তিনি ফ্লাইং উইংয়ের ওসি, বিএএফ একাডেমি ডিসি, বেস কমান্ডার, অপারেশন ডিরেক্টর এবং এ্যাস হিসেবে বাংলাদেশ বিমান বাহিনী সদর দফতরে দায়িত্ব পালন করেন।  ২৩ জুলাই ১৯৮৭ থেকে ৪ জুন ১৯৯১ সাল পর্যন্ত তিনি বাংলাদেশ বিমান বাহিনীর প্রধান ছিলেন।  ৪ জুন ১৯৯১ সালে তিনি অবসর গ্রহণ করেন।  তিনি ২২শে সেপ্টেম্বর ২০১৯ সালে ঢাকা সিএমএইচে মৃত্যুবরণ করেন।   তথ্যসূত্র   বিষয়শ্রেণী:১৯৪৪-এ জন্ম বিষয়শ্রেণী:বিমান বাহিনী প্রধান (বাংলাদেশ) বিষয়শ্রেণী:বাংলাদেশ বিমান বাহিনীর এয়ার মার্শাল বিষয়শ্রেণী:২০১৯-এ মৃত্যু বিষয়শ্রেণী:পিএএফ কলেজ সারগোদার প্রাক্তন শিক্ষার্থী
লেডি অফ দ্য ডিউন্স (এছাড়াও লেডি ইন দ্য ডিউন্স নামে পরিচিত) হল ১৯৭৪ সালে ম্যাসাচুসেটসের প্রদেশটাউনের রেস পয়েন্ট ডিউন্সে আবিষ্কৃত হত্যা শিকার এক অজ্ঞাত পরিচিত মহিলার  ডাক নাম। তার দেহ ১৯৮০ সাল,  ২০০০ সাল ২০১৩ সালে সমাধি থেকে উত্তোলন করা হয়, তাকে ও তার হত্যাকারীদের সনাক্ত করতে প্রচেষ্টায়; তবে আজ পর্যন্ত, এই প্রচেষ্টা ব্যর্থ হয়েছে।    আবিষ্কার  বাম|থাম্ব| আবিষ্কারের পর ভিকটিমের মৃতদেহ  ১২ বছর বয়সী একটি মেয়ে ১৯৭৪ সালের ২৬ জুলাই তার পরিবার ও কুকুর সঙ্গে হেঁটে যাওয়ার সময় ম্যাসাচুসেটসের প্রদেশটাউনের রেস পয়েন্ট ডিউন্সে এক অজ্ঞাত মহিলার পচা লাশ খুঁজে পায়। কুকুরটি ঘেউ ঘেউ করে ঘুরেতে থাকে এবং ১২ বছর বয়সী মেয়েটি কুকুরকে অনুসরণ করে, এবং সে যা দেখেছিল তাতে সে ভেবেছি এটি একটি মৃত হরিণ, কিন্তু শীঘ্রই বুঝতে পারে এটি একটি মানব দেহ। মৃতদেহের অবশিষ্টাংশগুলি রাস্তা থেকে মাত্র গজ দূরে ছিল এবং এতে উল্লেখযোগ্য পরিমাণে পোকামাকড়ের কার্যকলাপ ঘটেছিল। দু 'জোড়া পায়ের ছাপ দেহের দিকে নিয়ে যায় এবং টায়ার ট্র্যাকগুলি  পর্যন্ত ছিল।  অনুমান করা হয় যে মহিলার মৃতদেহ পাওয়া যাওয়ার দুই সপ্তাহ আগে মারা যেতে পারে।  ভুক্তভুগীর মৃতদেহের মুখ নিচের দিকে করে সৈকত কম্বলের অর্ধেক অংশে শায়িত ছিল। লড়াইয়ের কোন চিহ্ন ছিল না; পুলিশ তত্ত্ব দিয়েছিল যে সে হয় তার হত্যাকারীকে চেনে অথবা মারা যাওয়ার সময় সে ঘুমিয়ে ছিল। তার মাথার নীচে ছিল একটি নীল রঙের মাথায় বাঁধার রুমাল এবং র‍্যাংলার জিন্সের জোড়া। তার দীর্ঘ পিঙ্গল বা লাল চুল ছিল, সোনার দাগযুক্ত ইলাস্টিক ব্যান্ডের সাথে একটি পনিটেলে টেনে নিয়ে যাওয়া হয়েছিল। তার পায়ের নখ গোলাপী রঙে আঁকা ছিল।  পুলিশ নির্ধারণ করেছে যে মহিলা আনুমানিক  লম্বা (প্রাথমিকভাবে ৫'৮"বলে মনে করা হয়েছিল), ওজন , এবং ক্রীড়াবিদের মত গঠন ছিল। তার দাতে কাজ ছিল- মুকুট সহ-$ ৫,০০০- $ ১০,০০০, যা দন্ত বিশেষজ্ঞরা দাতের কাজের "নিউ ইয়র্ক স্টাইল" বলে উল্লেখ করেন। তার বেশ কয়েকটি দাঁত অপসারণ হয়েছিল। উভয় হাত এবং একটি বাহু অনুপস্থিত ছিল। বেশিরভাগ সূত্র বলছে যে তার বয়স ২৫ থেকে ৪০ বছরের মধ্যে ছিল। যাইহোক, তিনি ২০ বছর বা ৪৯ বছর বয়সীও হতে পারেন।  তথ্যসূত্র  বিষয়শ্রেণী:মার্কিন যুক্তরাষ্ট্রে নারীর প্রতি সহিংসতা বিষয়শ্রেণী:মার্কিন যুক্তরাষ্ট্রের অমীমাংসিত খুন বিষয়শ্রেণী:নারীর প্রতি সহিংসতার ঘটনা বিষয়শ্রেণী:খুনের শিকার নারী বিষয়শ্রেণী:২০শ শতাব্দীতে জন্ম বিষয়শ্রেণী:১৯৭৪-এ মৃত্যু বিষয়শ্রেণী:১৯৩৬-এ জন্ম বিষয়শ্রেণী:২০শ শতাব্দীর মার্কিন নারী বিষয়শ্রেণী:পূর্বে নিখোঁজ ব্যক্তি বিষয়শ্রেণী:মার্কিন যুক্তরাষ্ট্রে যৌন নিপীড়ন বিষয়শ্রেণী:টেনেসির ব্যক্তি
আজাদ পাকিস্তান পার্টি ছিল একটি বামপন্থী পাকিস্তানী রাজনৈতিক দল, যা ১৯৪৯ সালের নভেম্বরে মিয়া ইফতিখারুদ্দিন দ্বারা প্রতিষ্ঠিত হয়েছিল, যিনি একজন প্রাক্তন কংগ্রেস ও মুসলিম লীগের সদস্য ছিলেন এবং পাকিস্তান আন্দোলনের জন্য কাজ করেছিলেন। এটি ১৯৪৯ সালে পাকিস্তানের প্রথম বিরোধী দল হিসাবে গঠিত হয়েছিল। দলটি অবশ্য প্রভাব ফেলতে ব্যর্থ হয় এবং পরে ন্যাশনাল আওয়ামী পার্টির সাথে একীভূত হয়ে যায়।   তথ্যসূত্র   বিষয়শ্রেণী:মুসলিম লীগের বিচ্ছিন্ন দল বিষয়শ্রেণী:১৯৪৯-এ প্রতিষ্ঠিত রাজনৈতিক দল বিষয়শ্রেণী:পাকিস্তানের বিলুপ্ত রাজনৈতিক দল বিষয়শ্রেণী:১৯৪৯-এ পাকিস্তানে প্রতিষ্ঠিত